**RAZPIS ZA SOFINANCIRANJE MOBILNOSTI OSEBJA ZA NAMEN USPOSABLJANJA V OKVIRU PROGRAMA ERASMUS+ ZA ŠTUDIJSKO LETO 2019/2020**

1. **UVOD**

Na podlagi odobrenih sredstev Evropske komisije je Fakulteta za dizajn, pridružena članica Univerze na Primorskem (v nadaljevanju FD) podpisala sporazum s Centrom RS za mobilnost in evropske programe izobraževanja in usposabljanja (v nadaljevanju CMEPIUS), v okviru katerega objavlja Razpis za sofinanciranje mobilnosti osebja za namen usposabljanja v okviru programa Erasmus+ za študijsko leto 2019/2020.

Mobilnost osebja z namenom usposabljanja (Erasmus+ »Staff mobility for training«) v okviru programa Erasmus+ med programskimi državami (KA103) se nanaša na mobilnost osebja visokošolskih institucij z namenom izvajanja lastnega usposabljanja na instituciji gostiteljici v tujini.

Cilji tovrstne mobilnosti so:

- omogočiti osebju z visokošolskih organizacij, da pridobijo znanje ali določeno praktično znanje iz izkušenj in dobrih praks v tujini, kot tudi praktične spretnosti, ki so pomembne za njihovo trenutno delo in strokovni razvoj;

- spodbujati izmenjavo strokovnega znanja in izkušenj;

- vzpostavitev sodelovanja med visokošolskimi organizacijami in podjetji;

- spodbujati osebje, da postanejo mobilni; spodbujati izmenjavo strokovnega znanja in izkušenj;

- podpiranje in spodbujanje mobilnosti študentov;

- večje možnosti za strokovni in poklicni razvoj; izboljšanje znanja tujih jezikov;

- povečanje motivacije in zadovoljstva na delovnem mestu.

Namen razpisa je v okviru odobrenih sredstev omogočiti osebju FD usposabljanje v tujini, izobraževalne obiske na delovnem mestu, opazovanje delovnih procesov z namenom povečanja kvalitete in kvantitete študentske mobilnosti v okviru programa Erasmus+ na FD.

Programske države, ki sodelujejo v programu Erasmus+ so članice EU, Islandija, Lihtenštajn, Republika Severna Makedonija, Norveška, Turčija, Srbija.

Partnerske visokošolske institucije so institucije iz katerekoli programske države, ki so nosilke ECHE listine in s katerimi ima FD podpisan Erasmus+ medinstitucionalni sporazum za mobilnost osebja z namenom poučevanja in usposabljanja.

Organizacija gostiteljica se mora strinjati s programom nalog, ki jih bodo opravljali gostujoči učitelji, kar potrdi s podpisom Sporazuma za mobilnost z namenom usposabljanja pred začetkom obdobja mobilnosti.

1. **UPRAVIČENI UDELEŽENCI IN OSNOVNI POGOJI**

a) Kandidat mora biti državljan RS in imeti status zaposlene osebe, ki ustreza nacionalnim določilom. Prijavijo se lahko redno ali honorarno zaposleni na FD.

b) Pomembna je vsebina mobilnosti, ki naj bi bila v skladu z namenom in cilji programa ter v interesu institucije, ne samo posameznega udeleženca.

c) Podlaga mobilnosti je bilateralni sporazum med dvema nosilkama ECHE listine (Seznam institucij partneric je objavljen na spletni strani FD).

d) Prednost imajo zaposleni, ki se prijavljajo na Erasmus+ mobilnost prvič.

e) Na razpis ni mogoče prijaviti mobilnosti, ki vključuje udeležbo na konferencah v tujini.

f) Prijavitelj mora izvajati mobilnost v sodelujoči programski državi, ki ni država organizacije pošiljateljice ali država stalnega prebivališča prijavitelja.

1. **TRAJANJE MOBILNOSTI**

Na razpis je mogoče prijaviti mobilnosti izvedene do 30. 9. 2020. Dotacija se ne sme dodeliti za aktivnosti, ki so se že končale v času oddaje vloge za dotacijo in za katere ni bila izdana pogodba o Erasmus+ financiranju pred zaključkom mobilnosti.

Mobilnost zaposlenih mora trajati **najmanj 2 delovna dneva do največ 2 meseca**, v kar ni zajet čas potovanja (dnevom mobilnosti se doda največ 2 dni za povratno pot).

Priporočilo programa je, da mobilnost traja **vsaj 5 delovnih dni** z namenom, da se zagotovi pomemben prispevek k programu usposabljanja in mednarodnem sodelovanju instituciji gostiteljici.

1. **ERASMUS+ FINANČNA DOTACIJA**

Erasmus+ finančna dotacija je namenjena kritju potnih stroškov in stroškov bivanja v tujini. Najvišji znesek dotacije predstavlja vsoto dotacije za bivanje in dotacije za pot. V skladu s slovensko zakonodajo se prijavitelju izplača dotacija v višini dejanskih stroškov, skladno z obračunanim potnim nalogom.

V študijskem letu 2019/2020 se najvišje število dni, za katere se dodeli Erasmus+ finančna dotacija za mobilnost z namenom usposabljanja omeji na **največ 7 dni** (5 dni za mobilnost in 2 dni za pot).

*Tabela 1: Najvišji zneski Erasmus+ dotacije za bivanje glede na državo mobilnosti*

|  |  |
| --- | --- |
| Država gostiteljica | Znesek na dan v EUR |
| Danska, Finska, Islandija, Irska, Luksemburg, Švedska, Združeno kraljestvo, Lihtenštajn, Norveška | 180 EUR |
| Avstrija, Belgija, Nemčija, Francija, Italija, Grčija, Španija, Ciper, Nizozemska, Malta, Portugalska | 160 EUR |
| Bolgarija, Hrvaška, Češka, Estonija, Latvija, Litva, Madžarska, Poljska, Romunija, Slovaška, Slovenija, Republika Severna Makedonija, Turčija, Srbija | 140 EUR |

Pri izračunu (najvišje) dotacije za pot se uporabi kalkulator razdalj (zračna linija), ki je dostopen na povezavi: <https://ec.europa.eu/programmes/erasmus-plus/resources/distance-calculator_en>

Na izračun ne vpliva način prevoza, ki je dejansko uporabljen. Za končni izračun se upošteva dejanski strošek (razviden iz finančne dokumentacije) do višine najvišjega zneska.

*Tabela 2: Izračun dotacije za pot glede na oddaljenost gostujoče Institucije*

|  |  |
| --- | --- |
| Razdalja potovanja | Znesek v EUR |
| med 10 in 99 km | 20 EUR na udeleženca |
| med 100 in 499 km | 180 EUR na udeleženca |
| med 500 in 1999 km | 275 EUR na udeleženca |
| med 2000 in 2999 km | 360 EUR na udeleženca |
| med 3000 in 3999 km | 530 EUR na udeleženca |
| med 4000 in 7999 km | 820 EUR na udeleženca |
| 8000 km in več | 1500 EUR na udeleženca |

Opozorilo: »Razdalja potovanja« je razdalja med krajem izvora in krajem izvajanja aktivnosti, medtem, ko »znesek« pokriva potne stroške do kraja izvajanja aktivnosti in nazaj.

1. **POSTOPEK PRIJAVE**

Prijava na razpis mora vsebovati naslednje dokumente:

- **prijavnico**

**- predlog programa mobilnosti za namen poučevanja**

(Mobility Agreement for Staff Mobility for training)

Kandidati oddajo vlogo:

- po pošti na naslov Fakulteta za dizajn, Prevale 10, 1236 Trzin s pripisom »Prijava na Erasmus+ STT za 2019/2020«,

- osebno v Službi za mednarodno, znanstveno in raziskovalno dejavnost.

Razpis bo odprt do zapolnitve prostih mest oz. do porabe razpoložljivih sredstev.

1. **IZBOR KANDIDATOV**

V kolikor bo na razpis sočasno prispelo več prijav, kot je na tisti dan še razpoložljivih mest oz. sredstev, bo izbor prijavljenih kandidatov opravila imenovana komisija transparentno in objektivno na podlagi naslednjih meril za izbor:

* mednarodna vpetost (45 %),
* kandidat izkazuje potrebo za mobilnost z namenom poučevanja na tuji fakulteti za napredovanje v višji naziv (45 %),
* prednost imajo kandidati, ki se še niso udeležili programov mobilnosti. (10%)

Osebje iz visokošolskih organizacij izbere matična organizacija, osebje iz podjetij pa organizacija gostiteljica. V primeru mobilnosti osebja iz podjetja na visokošolsko organizacijo, se mobilnost vzpostavi na podlagi vabila visokošolske organizacije za člana osebja v podjetju. Dotacije vedno upravlja visokošolska organizacija.

1. **OBVEZNOSTI PREJEMNIKA ERASMUS+ FINANČNE DOTACIJE**

V roku 14 dni po zaključku mobilnosti zaposleni, ki mu je bilo odobreno sofinanciranje, oddajo zaključno dokumentacijo, ki obsega:

- Potrdilo o izvedeni Erasmus+ mobilnosti,

- Obračun upravičenih stroškov za Erasmus+ ter pripadajoča dokazila o stroških,

- Končno poročilo o Erasmus+ mobilnosti, ki je po zaključku mobilnosti poslano s strani Evropske komisije na elektronski naslov upravičenca.

Oddaja končnega poročila je pogoj za prejem Erasmus+ dotacije. Po oddaji končne dokumentacije se obračuna končna višina Erasmus+ dotacije v skladu s 4. točko tega razpisa.

1. **UGOVOR**

Morebitne ugovore zoper sklep iz 6. točke tega razpisa lahko kandidati vložijo v Službo za mednarodno, znanstveno in raziskovalno dejavnost v roku 8 dni od vročitve sklepa.

1. **DODATNE INFORMACIJE**

mag. Ariana Ferfila

Služba za mednarodno, znanstveno in raziskovalno dejavnost

M: ariana.ferfila@fd.si

T: 059/235 011

Trzin, 20.10.2019

Priloge:

1. Prijavnica

**PRIJAVNICA**

**ZA SOFINANCIRANJE MOBILNOSTI OSEBJA ZA NAMEN USPOSABLJANJA V TUJINI V OKVIRU PROGRAMA ERASMUS+ 2019/2020**

Ime in priimek: …………………………………………..

Datum rojstva: ……………………………………………

Naslov stalnega bivališča: ……………………………………………..

Mesto zaposlitve: ……………………………………………………...

Telefon: …………………………….

E-mail: ………………………………………………..

Naziv gostujoče institucije, kjer se boste usposabljali, država:

………………………………………………………………………………………

Predvideno obdobje bivanja v tujini od do

Dodatni dnevi za pot (največ en dan pred in en dan po mobilnosti):

1 2 (prosimo obkrožite)

Skupaj dni (Erasmus+ finančna dotacija je omejena na 7 dni)

Način potovanja in relacije (od/do; osebni avtomobil, vlak, letalo):

………………………………………………………………………………..

Podpis:.

Kraj in datum: